Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A helyi önkormányzatokról szóló 1990. évi LXV. törvény
Paragraph Index: 607

A helyi önkormányzatokról szóló 1990. évi LXV. törvény a 33/A. § (1) bekezdése alapján „a polgármester nem lehet ... ugyanannál az önkormányzatnál intézményvezető, illetve az a közalkalmazott, aki a vezetői megbízást a képviselő-testülettől kapja.” A háziorvosi „minőség” önmagában nem jelent intézményvezetői megbízatást. Ugyanakkor a polgármester gyakorolja a képviselő-testület által kinevezett közalkalmazott felett az egyéb munkáltatói jogosítványokat. Ezáltal előfordulhat, hogy a képviselő-testület által kinevezett háziorvos — amennyiben ő a megválasztott polgármester — saját maga kerül az egyéb munkáltatói jogokat gyakorló személy pozíciójába. Az országgyűlési biztos általános helyettese megállapította, hogy a helyi önkormányzatokról szóló 1990. évi LXV. törvény szabályai nem rendezik egyértelműen a polgármesterháziorvos összeférhetetlenségi kérdést, ezért a problémával kapcsolatban különböző értelmezések adódnak. Az eltérő jogalkalmazás lehetősége az egyedi ügyekben különböző elbírálásra adhat alapot, ezáltal sérti a jogbiztonság követelményét és a munkához való joggal összefüggésben visszásságot okoz. Időközben a Belügyminisztérium előkészítette a helyi önkormányzati képviselők jogállásának egyes kérdéseiről szóló T/5158. számú törvényjavaslatot. Amennyiben a törvényjavaslat vonatkozó rendelkezését az országgyűlés elfogadja, a visszásság orvoslást nyer. Ennek megfelelően az országgyűlési biztos általános helyettese az ügyben nem tett ajánlást, a vizsgálat újraindítását a már elfogadott törvény szövegétől tette függővé. OBH 2391/1996. Az Alkotmány 2. § (1) bekezdésében deklarált jogállamiságból fakadó jogbiztonsághoz követelményével és a 70/B. §-ban megállapított munkához való joggal összefüggésben visszásságot okoz, hogy a közalkalmazottak jogállásáról szóló 1992. évi XXXIII. törvény szociális, egészségügyi, család-, gyermek- és ifjúságvédelmi ágazatban történő végrehajtásáról szóló 113/1996. (VII. 23.) Korm. rendelet több pontjában a Munka Törvénykönyvének a munkavállaló érdekeit védő rendelkezéseivel, illetve a közalkalmazottak jogállásáról szóló törvény vonatkozó szabályával ellentétes. A Bajai Orvosi Kamara háziorvosi tagozatának képviselője a háziorvosok rendkívüli munkavégzésével kapcsolatban emelt panaszt. A Bajai Kamara Háziorvosi Tagozatához bejelentkezett, főként a községekben dolgozó orvosok feladataikat gyakran több tíz éve folyamatos munkavégzéssel végzik. Ez azt jelenti, hogy a napi 8 óra munkavégzést követően minden munkanap 16 óra készenléti szolgálat adásával biztosítják a sürgősségi esetek ellátását, ezenfelül a hétvégeken valamint az ünnepnapokon összevont ügyeleti szolgálatban vesznek részt. Az ügyeleti és a készenléti szolgálat ellátása az érintett településeken éves szinten megközelítőleg 4000 óra rendkívüli munkát jelent. A túlmunka díjazása nem megfelelő. A beadvány sérelmezi továbbá, hogy a 113/1992. (VII. 14.) Korm. számú, az egészségügyi intézményekben dolgozó közalkalmazottakra vonatkozó rendelet ellentmond a Munka Törvénykönyve vonatkozó rendelkezéseinek, többlet terhet ró az orvosokra. Az országgyűlési biztos jelentésében megállapította, hogy a háziorvosok munkaviszonyával kapcsolatos kérdésekben az önkormányzat nem hatósági jogkörét gyakorolja, hanem munkáltatóként jár el. Így a háziorvosi és házi gyermekorvosi 1999/79/II. szám

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes